程祚蕃

程祚蕃，字錫餘，號初民，江西建昌府南城縣人，由道光辛巳恩貢生考取教習「道光辛巳，程祚蕃，考取教習，四川秀山知縣，有傳」，同治十二年《南城縣志》卷七，授四川秀山縣知縣，歷任鄰水縣、遂寧縣、蒼溪縣等縣知縣「程作蕃，號初民。由恩貢生考取教習，授四川秀山縣知縣，歷任潾水、遂甯、蒼溪等縣。居官尚廉介，勤民事。潾水蒞任官，舊有鐵廠戶陋規千金，蕃議革之，同官以為言，乃以己任内廠戶所輸金修城，無分毫入私橐。是歲潾大饑，蜀制，凡倉穀不候批準先發給者，嚴劾之。以故州縣咸避處分，窮黎瀕死弗敢議賑。蕃昌言曰：必待報可，恐饑民無孑遺矣。竟發穀設粥廠，計口分粟，所活無算。仍縷述荒歉情形及辦法，稟請嚴參。大府義之，置勿問，並以其法定為《救荒章程》。自後蜀饑，地方官得隨時開倉賑濟，不罹參處者，蕃之力也。蕃積學能文，二十屆秋闈，疊薦未遇，終身憤激。故凡蒞官之處，於作育人材尤為汲汲。遂甯。蜀儉，邑士不耽書，二百年無登第者。蕃至，始為之興學校，置月課，孜孜訓迪，資不給者助之。次年大比，邑獲雋者五人，自是科第不絕。遂人服其教，感其德，為建生祠，紀其事於碑。丙午，丁繼母艱歸，十餘年杜門不出，年七十八卒。」。同治十二年《南城縣志》卷八之一。道光二十四年署理秀山縣知縣「程祚蕃，江西建昌府南城縣恩貢，道光二十四年署」，《酉陽直隷州總志》職官志二文秩下四秀山縣知縣，兼攝學篆「秀山縣學訓導……余文蔚，隣水縣拔貢，道光二十二年任，二十四年四月病卒，知縣程祚蕃兼攝學篆」，《酉陽直隸州總志》卷十三職官志文秩下二十九，二十五年增修秀山縣聖廟「道光二十五年，知縣程祚蕃增修，共用錢五千餘串。士民另募二百餘，分置二會，一以供香燈之費，一以爲補葺之資。」，《酉陽直隷州總志》祠廟志一正祀一六聖廟建置「二十年，知縣程祚蕃重飾殿祠，覽其碑記，以爲柱朽蠧生，傾壞不堪，則從前之簡率可知也。旣易殿廡，治門墉，復具造祭器，爲夾室藏之。軍興以後，日就荒圮，官士有事軍旅，罕謀及者。」，[光緒]《秀山縣志》卷七，二十六年冬十一月，以喪去職「二十四年，春久不雨，至于夏四月，訓導余文蔚卒于官，程祚蕃署，南城人，恩貢，十二月至……二十六年，重修孔子庙，冬十一月署縣事程祚蕃以喪去」，[光緒]《秀山縣志》「程祚蕃，字錫餘，號初民，江西南城人。由恩貢任四川秀山縣知縣。〈登滕王閣-{云}-〉：衡雲遙捲蠡波浮，都會東南一望收。紅日旌旗曾駐節，綠楊簫鼓又停舟。寒潮滾滾疑無岸，暮色蒼蒼欲上樓。獨有才華傳韻事，江山管領屬名流。〈再遊麻姑洞〉王琢軒、蔡漁磎雲友與同往：十年躡屐一來遊，今日重尋又晚秋。宮闕新看畫棟改，煙霞長伴秀岩浮。詩人大半神仙裔，舊夢都成爪跡畱。底事野夫相問訊，滄桑棖觸起牢愁（時半山亭老人話及鄕里舊事）。〈留別李繡裳孝廉〉：頗善相如病，能爲長吉吟。心肝鏤冰雪，風月寫胸襟。仙骨君身有，名山客夢尋。不須方外想，鰲頂可相尋。〈將之蘭陵，蔡凌庵師以詩贈行，舟中賦小詩奉謝〉：自愧迂疎甚，頻年作客忙。仗行看寶劒，借渡試輕航。入幕休嘲郄，登樓強效王。所忻肝膽共，風雨舊聯牀（時就館芝圃家兄府署）。〈同王約餘道上觀梅〉：寒威烈烈賦閒居，彼美遺來尺素書。中有一枝春寄我，吟哦在口香雲舒。冰魂玉骨本高致，難得賞心爭把臂。君今修到儼如仙，鐵石賦成能嫵媚。曩歲同步城南隅，招邀有意彼此俱。昨者無意道相遇，掎裳躡屐追歡娛。君逢梅花如逢故，我忽逢君亦前數。三生石上有奇緣，想是林逋心不妬。君身化梅梅化君，得親臭味有餘芬。底事仙姿溷塵俗，山阿水曲漫爲群。嗚呼！曩歲看花花半落，今歲看花花漸開。花開有似學繡時，女兒不嫁何爲哉。」。
註釋

Category:清朝秀山縣知縣
Category:清朝鄰水縣知縣
Category:清朝遂寧縣知縣
Category:清朝蒼溪縣知縣
Category:南城人